สวัสดีค่ะ สำหรับภาพนี้เราก็จะพูดเกี่ยวกับฤดูฝน หน้าฝนนะคะ ฤดูฝนหรือหน้าฝน ในภาพนี้เรามีสิบห้าภาพย่อยๆ ด้วยกัน เริ่มจากภาพที่หนึ่ง

ภาพที่หนึ่งนะคะ เป็นภาพเมือง ภาพชุมชนใช่ไหมคะ มีตึกนะ มีอาคาร มีบ้าน หรืออาจจะเป็นวัดก็ได้ มีตึกสูงๆ มีตึกเตี้ยก็มี เป็นบ้านที่เป็น มีหลังคาก็มีนะคะ แล้วก็ที่ตึกหรือที่บ้านก็จะเห็นเหมือนเป็นเสาอากาศนะ เราเห็นมีเสาอากาศอยู่ หนึ่ง สอง สาม สี่ มีอยู่สี่อันเล็กๆ เสาอากาศนะคะ เป็นลักษณะเส้นๆ นะ มีขีดๆ เสาอากาศไว้รับสัญญาณโทรทัศน์ ไว้รับสัญญาณวิทยุ และบนท้องฟ้าเป็นยังไงคะ ท้องฟ้ามืดใช่ไหม ท้องฟ้ามืดมัวอึมครึม ไม่มีแสงแดด มีเมฆเยอะ มีเมฆเยอะก็คือ แล้วก็เขาเรียกว่า มัว มัวหมอง ท้องฟ้ามัวหมอง เป็นสีเทา สีค่อนข้างมืด อากาศค่อนข้างเย็นด้วย เพราะว่าไม่มีแสงแดดนะ อากาศค่อนข้างมืดแล้วก็เย็นกว่าปกตินิดหน่อย ปกคลุมทั่วท้องฟ้า ท้องฟ้าเต็มไปด้วยเมฆ มีเมฆหนามาก ดูเหมือนว่าเหมือนฝนกำลังจะตก เหมือนฝนใกล้จะตกละนะคะ

ภาพที่สอง ภาพที่สองก็เป็นภาพเดิมใช่ไหม ที่มีเมฆหนาๆ อยู่ด้านบน เมฆหนามาก สีเทาเลย เป็นเมฆแบบดำๆ เทาๆ เลย ก็คือว่าเป็นสัญญาณเริ่มต้นของ ของ เขาเรียกว่าที่ฝนจะตกอะนะ เป็นสัญญาณของการเกิดฝนใช่ไหมคะ ในภาพเราก็จะเห็นเมืองเหมือนเดิมใช่ไหม ก็เป็นบ้านเป็นตึก มีบ้านมีตึกมีวัดมี อาจจะเป็นโรงเรียน แล้วก็เห็นเสาอากาศอยู่สี่อันเหมือนเดิมนะคะ ในภาพนี้เราเห็นเพิ่มเติมคือเห็นฝนตก ฝนตกยังไงคะ ฝนตกแรง ฝนตกหนักมากนะ ฝนตกหนัก มีเมฆหนามาก ฝนตกหนักมาก แล้วในภาพนี้เราก็เห็นเป็น เหมือนขีดๆ ดำๆ ใช่ไหม เหมือนสายฟ้า เขาเรียกว่า เขาเรียกว่าอะไรอะ ฟ้าผ่า ฟ้าผ่า เกิดฟ้าผ่าเกิดขึ้น ฟ้าผ่าคืออะไร ก็คือเราจะเห็นเป็นแสง แสงไฟที่สว่างมากๆ ใหญ่มากๆ ใช่ไหม เห็นไกลๆ เห็นได้ไกลๆ มาจากท้องฟ้า ผ่ามาจากท้องฟ้าเลยเกิดเป็นฟ้าผ่า ซึ่งมันแบบอันตรายมากใช่ไหม ทำให้แบบของเสียหายได้ ถ้าโดนฟ้าผ่าขึ้นมาอาจจะเสียชีวิตได้ แล้วก็ในฤดูฝนใช่ไหม ถ้าฝนตกเยอะๆ ก็จะเป็น มีเสียงฟ้าร้องด้วยใช่ไหมคะ ฟ้าร้องก็ตรงตัวก็คือ มีเสียงร้องออกมาจากท้องฟ้าก็คือดังมากๆ นะ ทำให้เรารู้ว่าเกิดฝนตกเกิดขึ้นเนอะ ก็ในภาพนี้เห็นฟ้าผ่า เห็นฝนตกนะคะ แล้วก็เห็นเมฆที่มืดมัวนะ เมฆเยอะๆ หนาๆ ที่มืดมัว แล้วก็มีสีเทานะคะ แล้วก็เกิดฝนตกหนักมากในเมืองเมืองหนึ่ง

ภาพที่สามนะคะ ภาพที่สาม หลังจากฝนตกแล้วเกิดอะไรขึ้นใช่ไหม ฝนตกแล้วก็สังเกตที่พื้น ที่พื้นก็จะมีน้ำนองใช่ไหมคะ น้ำนองอยู่ตามถนน มีน้ำนองอยู่ที่ถนน แล้วก็มีฝนตกหนักนะคะ ผู้คนใช่ไหมคะ เราเห็นขาคน ในรูปเราเห็นคนเหมือนกำลังวิ่งอยู่หรือว่ากำลังเดินแบบเร็วๆ เพราะว่าอะไร เพราะว่าไม่ต้องการเปียกนะ หรือต้องรีบกลับบ้านใช่ไหมคะ โดนฝนอาจจะทำให้เป็นไข้ได้ ไม่ต้องการเปียกนะ รีบกลับ พยายามวิ่งหรือเดินให้เร็วที่สุดใช่ไหมคะ วิ่งกลับบ้านหรือว่าอาจจะไปทำงานก็ได้ คือไปถึงที่หมายให้เร็วที่สุดนะคะ เพราะว่าไม่อยากเปียก เพราะว่าฝนตกใช่ไหมคะ ฝนตกก็ทำให้เปียก ก็ทำให้รำคาญได้ เพราะว่าที่เมืองไทย เวลาฝนตกก็คือฝนตกหนักแล้วก็ทำให้เราเปียกได้

ภาพที่สี่นะคะ ภาพที่สี่ เราเห็นอะไร ในรูปนี้ก็คือแบบ อาจจะฝนตกน้อยลงแล้วแหละ แต่ว่าหลังจากที่ฝนตกหนักเนี่ย จะทำให้เกิดอะไรคะ น้ำท่วม เพราะว่าน้ำระบายไม่ทัน ฝนตกหนักมาก ทำให้น้ำท่วมใช่ไหมคะ เราเห็นในภาพเนี่ย เป็นบริเวณชุมชน บริเวณบ้านใช่ไหม บริเวณตึกชุมชนบ้านตึก ที่มีน้ำท่วม เราเห็นเป็นถนนใช่ไหมคะ ถนน แต่ว่าในถนนนั้น เรามองไม่เห็นถนนแล้ว เพราะว่ามีแต่น้ำ น้ำท่วมถนนนะคะ แล้วก็เราเห็นคนสี่คนใช่ไหม ที่กำลังเดินลุยน้ำ เดินลุยน้ำก็คือเดินเข้าไปในน้ำนะคะ น้ำนี้สูงประมาณหัวเข่าใช่ไหม ประมาณหัวเข่าก็ค่อนข้างสูง น้ำท่วมสูงประมาณหัวเข่านะคะ เราก็จะเห็นคนที่เดินลุยน้ำ มีคนหนึ่งก็สังเกตถือหนังสือบัง บังฝน เขาเรียกกันฝน เอาหนังสือมากางใช่ไหม กางหนังสือแล้วก็เอายกไว้เหนือหัว ยกไว้เหนือหัว ก็คือ เหมือนกับว่ากลัวเปียก ไม่อยากเปียก ก็เลยเอาหนังสือมาทำแทนเป็นร่ม คนที่มีร่มก็กางร่มใช่ไหมคะ เราจะเห็นเป็นผู้ชายคนหนึ่งที่ถือร่ม เดินลุยน้ำออกมาที่อยู่ตรงกลางภาพ ส่วนจะมีผู้หญิงคนหนึ่งที่อยู่ด้านขวานะ ใส่เสื้อสีส้มนะ สีส้มแขนยาว แล้วก็ถือเป็นกระเป๋า หรือถือของทั้งมือซ้ายและก็มือขวาเลย ถือยกขึ้นใช่ไหมคะ เพราะว่าถ้าถือแบบห้อยลง ก็คือ ของจะเปียกน้ำใช่ไหม ก็ต้องถือของหนีน้ำใช่ไหม เดินลุยน้ำท่วม แล้วก็ถือของหนีน้ำด้วยนะคะ ด้านหลังก็จะเห็นเป็นบ้านใช่ไหม มีบ้านหลายๆ สี แล้วก็ ที่เป็นสีเขียวตรงนั้นเรียกว่ากันสาดใช่ไหม กันสาดหรือว่าหลังคาใช่ไหมที่กัน กันแสงแดดกันฝน เขาเรียกอะไร กันน้ำกันฝนอะไรอย่างเงี้ย แล้วก็กันแสงแดด กันสาดสีเขียวค่ะ ลืม มีหมาอีกหนึ่งตัวใช่ไหม หมา บังเอิญหมาตัวเล็ก ก็เลยลุยน้ำแบบเต็มตัวเลยใช่ไหม เพราะว่าหมาตัวเล็ก หมาก็เลยลุยน้ำท่วมเหมือนกัน เหมือนกับคนใช่ไหมคะ

ภาพต่อมานะคะ ภาพที่ห้า ภาพที่ห้า เรื่องปกติที่หลังจากน้ำท่วม ก็คือ รถจะติดใช่ไหม แต่ว่าก็มีความจำเป็นต้องขับรถนะคะ เราก็จะเห็นรถคันหนึ่งนะ ขับ ขับ เขาเรียกว่าอะไร ขับลุยน้ำท่วมไป รถคันหนึ่งขับลุยน้ำท่วมเข้าไปนะคะ รถคันนี้เป็นรถแบบ น่าจะเป็นแบบ เป็นรถเก๋งนะ เป็นรถเก๋ง เราก็จะเห็นล้อ ล้อสีดำ ด้านที่เราเห็นจะเห็นล้ออยู่สองล้อ แล้วก็เห็นไฟท้าย ไฟท้ายเป็นสีแดงๆ ส้มๆ นะคะ แล้วก็มีกระจกหน้าใช่ไหม เป็นเขาเรียกว่ากระจกข้าง กระจกมองข้างนะคะ เห็นกระจกมองข้าง แล้วก็ เราก็จะเห็นประตูด้าน ตรงนั้นเขาเรียกด้านคนนั่งใช่ไหม มีประตูตรงด้านคนนั่ง ก็จะมีมือจับด้วยสำหรับเปิดประตูออกมานะคะ ก็จะเป็นรถทั่วไป รถที่กำลังลุยน้ำท่วมนะคะ ลุยน้ำท่วมท่ามกลางสายฝน รถขับ รถลุยน้ำท่วม แล้วก็ในขณะที่ฝนตกหนักมาก ซึ่งรถติดด้วยใช่ไหมคะ ที่เมืองไทยถ้าฝนตกรถก็จะติดมากๆ การเดินทางไปได้ช้า รถติด ฝนตกรถติดนะ ขับรถเดินทางไปได้ช้านะคะ

ภาพที่หก ภาพที่หก เราก็เห็นชีวิตประจำวันทั่วไป มีคนขี่มอเตอร์ไซค์ใช่ไหม คนขี่มอเตอร์ไซค์อยู่คันหนึ่ง ก็ลุยน้ำท่วมเหมือนกันนะ ก็รถติดเหมือนกัน ใช่ แล้วก็ต้องขี่เหมือนกัน ลักษณะมอเตอร์ไซค์นี้ก็เป็นทั่วไปใช่ไหมคะ เป็นมอเตอร์ไซค์หนึ่งคัน เราเห็นล้ออยู่สองล้อ ภาพที่เราเห็น ตรงหน้าเห็นล้ออยู่สองล้อ สีดำนะ แล้วก็กำลัง เขากำลังขับลุยน้ำท่วมนะคะ คนที่ขับอยู่ก็ใส่เสื้อ เสื้อยืดเนอะ เสื้อยืดสีเขียว แล้วก็ใส่กางเกงขายาวนะ สีขาวนะคะ แล้วก็ใส่หมวก ใส่หมวกสีส้ม เป็นสีส้มๆ แล้วก็ด้านหลังของมอเตอร์ไซค์เนี้ย จะมีเหมือนกับว่ากล่องเก็บของใช่ไหม เป็นกล่องเก็บของ ของมอเตอร์ไซค์นะคะ มอเตอร์ไซค์คันนี้ก็ขี่ เขาเรียกว่าขี่ผ่าน ขี่ลุยน้ำเหมือนกัน ขี่ลุยน้ำท่วม แล้วก็ฝนตกหนักมากๆ นะคะ

ภาพที่เจ็ดเป็นยังไงคะ ทุกคนใช่ไหมคะ รถก็ติดใช่ไหม มอเตอร์ไซค์ก็ติดเหมือนกัน คนก็เดินทางลำบากนะคะ น้ำท่วม ก็จะเห็น ภาพที่เจ็ด เห็นคุณยายนะ คุณยายคนหนึ่ง ใส่ชุดแบบเรียบร้อยนะ สีขาวแขนยาว แล้วก็ใส่กระโปรง แล้วก็เดินลุยน้ำ น้ำนี้ถึงประมาณหัวเข่า หัวเข่านะคะ น้ำสูงประมาณหัวเข่า คุณยายถือร่มด้วยมือซ้ายใช่ไหม ถือร่ม คุณยายกางร่ม ร่มสีเหลือง กางร่ม แล้วก็เดินลุยน้ำ ส่วนภาพด้านขวาก็จะเป็นผู้ชายคนหนึ่งที่ถือร่มนะคะ ถือร่มมือซ้ายเหมือนกันใช่ไหม มือซ้ายสีส้ม ร่มสีส้ม ที่กำลังเดิน แล้วก็เหมือนกับกำลังมองอะไรบางอย่างเนอะ กำลังมอง เช่น โอ้โห เมื่อไหร่รถเมล์จะมาสักทีเนี่ย จะได้กลับบ้านสักทีนะ แล้วก็เดินลุยน้ำ แล้วก็ฝนตกหนักมากด้วย ก็ต้องกางร่ม เพราะว่าถ้าไม่กางเดี๋ยวจะเปียก เดี๋ยวจะเป็นหวัดนะคะ

ภาพที่แปดนะคะ ฝนตกก็เกิด เขาเรียกว่า มีน้ำขัง น้ำขังใช่ไหม น้ำขัง เกิดเป็นน้ำขังเยอะแยะไปหมดเลย แล้วก็สกปรกด้วยใช่ไหมคะ ก็อันนี้เป็นขา ขาของคนหนึ่งเนอะ ที่ใส่กางเกงขายาวสีขาวนะคะ เขาใส่รองเท้าแตะ รองเท้าแตะ เห็นไหมคะ รองเท้าที่เป็นแบบมีสายแยกออกมาสองสายนะคะ แล้วก็ใส่ระหว่างนิ้ว ระหว่างนิ้วเท้านะ เป็นรองเท้าที่แบบสวมใส่สบาย เรียกรองเท้าแตะนะคะ เหมาะในการใส่ในช่วงฤดูฝนมาก เพราะว่าแห้งง่าย แห้งเร็ว เขาเหยียบไปที่อะไรคะ เขาเหยียบไปที่ เขาเรียกว่าอะไรอะ แอ่งน้ำอะ เหยียบไปที่น้ำขังใช่ไหมคะ เหยียบก็คือ จริงๆ แล้วคือ หลังจากฝนตกคือน้ำสกปรกใช่ไหมคะ มีเชื้อโรค น้ำสกปรก ก็เหยียบลงไป ก็อาจจะลื่นก็ได้เนอะ ลื่น แล้วก็ทำให้เกิดอันตรายได้จากความสกปรกด้วย แล้วก็ทำให้เดินทางลำบากด้วย

ภาพที่เก้านะคะ ภาพที่เก้า ในสถานการณ์หนึ่งที่ทุกคนลำบาก รถติด ฝนตก เดินทางไม่สะดวก สกปรก เปียก เป็นไข้นะ แต่ว่าภาพที่เก้าคือว่า เด็กๆ เป็นยังไงคะ เด็กๆ มีความสุขสนุกสนาน เด็กๆ มีความสุขนะคะ เล่นกลางสายฝน เด็กๆ วิ่งเล่นกลางสายฝนใช่ไหมคะ ฝนกำลังตก เด็กกำลังวิ่งอยู่นะ มีเด็กสองคนนะคะ กำลังวิ่งเล่นกันอยู่ วิ่งไล่จับละกัน วิ่งไล่จับเหมือนกับว่า คนกางเกงขาวกำลังวิ่งหนี คนกางเกงสีส้ม คนที่ใส่กางเกงสีส้มกำลังวิ่งตาม ก็คือพยายามวิ่งไล่จับคนที่อยู่ข้างหน้า วิ่งไล่จับกันกลางสายฝน เราเห็นเป็นเด็กใช่ไหมคะ เด็กสองคนนี้น่าจะยังไงอะ มีความสนุกสนานอะในการเล่นฝน ก็คือไม่ใส่เสื้อด้วย ใส่แต่กางเกงนะคะ ก็คือถอดเสื้อออก เด็กทั้งสองคนไม่ได้ใส่เสื้อ เด็กคนหนึ่งใส่กางเกงขาสั้นสีขาว แล้วก็อีกคนหนึ่งใส่กางเกงขาสั้นสีส้ม กำลังวิ่งเล่นอยู่ที่มีฝนตกด้วย แล้วก็วิ่งเล่นอยู่บนถนนที่มีน้ำท่วมเล็กน้อยนะคะ

ภาพที่สิบ ภาพที่สิบก็ถ้าฝนตกเยอะๆ เกิดอะไรขึ้น ฝนตกเยอะๆ ในภาพเราจะเห็นเป็น เขาเรียกว่าอ่างเก็บน้ำนะ อ่างเก็บน้ำที่เก็บน้ำ หรือว่าเขื่อนใช่ไหม ที่เก็บน้ำ เขื่อน อ่างเก็บน้ำ ที่เก็บน้ำ เอาไว้ใช้สำหรับ เขาเรียกว่าอะไร อาจจะภายในหมู่บ้าน ภายในประเทศ ภายในจังหวัดอะไรอย่างเงี้ยของแต่ละจังหวัด เก็บน้ำสำหรับทำสวนใช่ไหม เก็บน้ำสำหรับทำนา เก็บน้ำสำหรับปลูกต้นไม้ ทำไร่ อ่างเก็บน้ำก็ หลังจากฝนตกใช่ไหมคะ อ่างเก็บน้ำก็จะมีปริมาณสูงขึ้น น้ำเพิ่มสูงขึ้นใช่ไหมคะ สังเกตที่ลูกศร ลูกศรด้านขวา เราเห็นลูกศรสีส้มนะ สูงๆ ยาวๆ อ่างเก็บน้ำ ในอ่างเก็บน้ำมีน้ำเพิ่มมากขึ้น มีน้ำเพิ่มสูงขึ้นใช่ไหมคะ ส่วนด้านซ้าย ด้านซ้ายของรูปภาพ เราก็จะเห็นเป็นภูเขา เป็นอะไรยังงี้ใช่ไหมคะ ภูเขาที่มีสีเขียว มีหญ้า มีต้นไม้สีเขียวนะคะ ก็คือ อ่างเก็บน้ำนี้ก็เป็นอ่างเก็บน้ำที่ขนาดใหญ่มากๆ ด้วยนะ ไม่ใช่ขนาดเล็กๆ เป็นอ่างเก็บน้ำขนาดใหญ่ที่ไว้ใช้สำหรับทั้งประเทศ อะไรอย่างเงี้ยนะ

ภาพที่สิบเอ็ดนะคะ ภาพที่สิบเอ็ด สำหรับคนที่อยู่ต่างจังหวัดใช่ไหม คนที่อยู่ต่างจังหวัดก็จะเก็บน้ำไว้ใช้เหมือนกัน เมื่อเวลามีฝนตก เขาก็จะเก็บน้ำไว้ใช้เหมือนกันนะคะ ในบ้านต่างจังหวัดก็จะมีโอ่งใหญ่ๆ โอ่งขนาดใหญ่ ในรูปเป็นโอ่งที่ใหญ่มากนะ สีเหลือง ตั้งอยู่นะคะ ในระหว่างที่ฝนตกใช่ไหมคะ ก็จะมี เขาเรียกว่าอะไร น้ำจะตกลงมาที่หลังคาถูกไหม ฝนตก น้ำตกลงมาที่หลังคา แล้วก็หลังคา ที่หลังคาจะมี เขาเรียกว่า รางน้ำ รางน้ำนะคะ ฝนตกลงมาใส่หลังคานะคะ แล้วก็ลงมาที่รางน้ำ แล้วรางน้ำนี้ก็ต่อมาที่โอ่งนะคะ ต่อมาที่โอ่ง ก็คือเป็นการเก็บน้ำเอาไว้ใช้ในครั้งต่อๆ ไป เช่น เอาไปรดน้ำต้นไม้นะคะ ในภาพเราเห็นผู้ชายคนหนึ่งที่ยืนอยู่ที่หน้าต่างใช่ไหม เป็นผู้ชายที่อยู่บ้านหลังนี้ ยืนอยู่ที่หน้าต่างนะคะ กำลังมองดูฝนที่ตก กำลังมองดูน้ำที่ไหลลงเข้าไปในโอ่งนะคะ

ภาพที่สิบสอง ภาพต่อมาคืออะไร เป็นช่วงฝนตกเนี่ย ก็จะเป็นฤดูทำไร่ทำนาใช่ไหมคะ ช่วงหน้าฝนเป็นช่วงตั้งแต่เดือน พฤษภาคมถึงเดือนตุลาคมนะคะ เป็นช่วงในการทำนาด้วย เป็นฤดูทำนานะคะ คนที่อยู่ต่างจังหวัด คนที่มีพื้นที่ทำนาก็ทำนา ในรูปเราจะเห็นชาวนาหนึ่งคนนะคะ ชาวนาหนึ่งคนที่ใส่หมวกนะ เป็น ใส่หมวกกันแดดละกัน ใส่หมวกสำหรับชาวนา เป็นหมวกชาวนา แล้วก็ใส่เสื้อแขนยาวใช่ไหมคะ เสื้อแขนยาวสีออกเป็นสีส้มละกัน ใส่เสื้อแขนยาวสีส้ม แล้วก็ใส่กางเกงขายาวสีขาวนะคะ กำลังทำไรคะ กำลังก้มอยู่ กำลัง เขาเรียกว่า ดำนา ผู้ชายคนนี้กำลังดำนา การดำนาคือการปลูกข้าว การเอาข้าวไปปักไว้ที่นาใช่ไหม เอาข้าวไปปักไว้ที่นา เอาข้าวไปปลูกไว้ที่นา เขาเรียกว่าการดำนา ผู้ชายคนนี้กำลังดำนาอยู่ ก็คือค่อยๆ ค่อยๆ ปลูกข้าวทีละต้นใช่ไหม ทีละ เขาเรียกทีละกำ ปลูกข้าวทีละกำใช่ไหมคะ ค่อยๆ เขาเรียกว่าอะไรค่อยๆ ใส่เข้าไปในดินนะ ใส่เข้าไปในดินทีละกำๆ กำลังดำนาอยู่ เราก็จะเห็นมีต้นข้าวที่เขาปลูกไว้แล้วหลายๆ ต้นแล้ว แต่ว่าเขายังทำไม่เสร็จใช่ไหมคะ ปลูกเสร็จแค่ครึ่งหนึ่ง อีกครึ่งหนึ่งยังไม่เสร็จ แล้วก็ในนาก็มี เขาเรียกว่าอะไร มีน้ำด้วย เพราะว่าคือฝนเพิ่งตกใช่ไหมคะ น้ำก็ จะมีน้ำอยู่ในนาด้วย ทำให้ปลูกข้าวง่ายๆ ขึ้น

ภาพที่สิบสาม สิบสาม ก็ในฤดูฝนก็จะมีโรคระบาดด้วยใช่ไหม เป็นโรคระบาด ก็คือโรคไข้เลือดออก โรคไข้เลือดออกที่มียุงเป็นตัวแพร่เชื้อโรค มียุงลายเป็นตัวแพร่เชื้อโรคใช่ไหมคะ โรคระบาดจากยุง ยุงจะวางไข่ เขาเรียกวางไข่ในน้ำ ยุงจะวางไข่ในน้ำ ทำให้เกิดโรค ระบาดเป็นโรค เขาเรียกว่าอะไร โรคไข้เลือดออกอะ โรคไข้เลือดออก หรือว่าไข้มาลาเรีย แต่ไข้มาลาเรียส่วนใหญ่จะเกิดในป่าถูกไหมคะ ไข้มาลาเรียเกิดในป่า แล้วก็ไข้เลือดออกก็จะเกิดมากในฤดูฝนนะคะ เกิดจากยุง ไข้มาลาเรียและไข้เลือดออกนะคะ เกิดจากยุง ยุงเป็นตัวแพร่เชื้อโรคนะคะ

ภาพที่สิบสี่ สิบสี่ก็ หลังจากฝนตกใช่ไหมคะ ท้องฟ้าก็สว่างไสว ฝนตกแล้ว ท้องสว่าง เมฆเริ่มสว่างขึ้น เมฆเริ่มเป็นสีฟ้านะ เมฆเริ่มแบบกระจาย เริ่มไม่มีเมฆหนาแล้ว แล้วก็มีพระอาทิตย์ที่ส่องแสงแดดขึ้นมานะเต็มดวง ก็คือว่า ฝนตกแล้ว หลังจากฝนตกก็ฟ้าใส ฟ้าสว่าง ฟ้าเปิด หลังจากฝนตกแล้วฟ้าเปิด เปิดให้ดวงอาทิตย์นะ เขาเรียกว่าฉายแสงออกมา เปิดให้ดวงอาทิตย์สว่างออกมา ให้ดวงอาทิตย์ส่องแสงออกมาใช่ไหมคะ แล้วก็เมฆก็เริ่มกระจายออกไป เมฆก็เริ่มมีน้อยลง ไม่เกิดฝนแล้ว

ภาพสุดท้าย ภาพที่ห้า[สิบห้า] หลังจากที่ท้องฟ้าสดใสอะ ท้องฟ้าสดใส ไม่มีเมฆใช่ไหม ไม่มีฝน คือจริงๆ แล้วมีเมฆนิดหน่อยแหละ แต่ว่าเป็นท้องฟ้าสดใสนะ เป็นสดใสสีฟ้า แล้วก็มีพระอาทิตย์เต็มดวงนะคะ ส่องแสงสว่างลงมาใช่ไหม ส่องแสงลงมาที่ป่าไม้ ส่องแสงสว่างมาที่นา ที่ป่าไม้ ที่สวนนะคะ ทำให้เกิดอะไรคะ ทำให้ต้นไม้โตขึ้น ทำให้ต้นไม้มีสีเขียว ทำให้ต้นไม้โตขึ้น ทำให้ข้าวโตขึ้น ทำให้อะไรอะ ทำให้ต้นไม้ผลไม้ออกดอก ทำให้ต้นไม้ผลไม้ออกผลใช่ไหม เป็นผลไม้ออกมาให้เราได้กินกันในช่วงฤดูฝนนะคะ

สำหรับภาพฤดูฝนก็มีเพียงเท่านี้นะคะ แล้วเจอกันใหม่ในโอกาสหน้าสำหรับภาพต่อๆ ไป สวัสดีค่ะ